burgasdotpro/wikipedia huggingface dataset:
Zoznam vrcholov v Čergove

 Zoznam vrcholov v Čergove je zostavený z 16 pomenovaných vrcholov s nadmorskou výškou presahujúcou nachádzajúcich sa v geomorfologickom celku Čergov. Zoznam bol vytvorený na základe údajov dostupných v turistickej mape "104 Čergov 1 : 50 000" od spoločnosti VKÚ Harmanec.
ALIGATOR – CLASSIC ROCK RADIO

ALIGATOR – CLASSIC ROCK RADIO (predchádzajúci názov: Rádio ALIGATOR) bola súkromná lokálna rozhlasová stanica na Slovensku. Terestriálne vysielala na území západného Slovenska na frekvencii 97,2 MHz z FM vysielačov Bratislava – Technopol (na budove Technopol) a Bratislava – Devínska Nová Ves. Okrem toho prebiehalo vysielanie prostredníctvom internetu v štyroch streamových módoch a káblovým vysielaním. Hudobný formát rádia bol zameraný na klasické rockové skladby 80. rokov s presahom na staršie obdobie a 90. roky po výber zo súčasnej tvorby.
Svoju činnosť ukončilo v marci 2020 a od apríla ho nahradila alternatívna rozhlasová stanica Rádio The End.
Niva Moravice

Niva Moravice je prírodná rezervácia ev. č. 2009 neďaleko obce Dolní Moravice v okrese Bruntál. Oblasť spravuje Agentúra ochrany prírody a krajiny ČR.
Poloha.
Chránené územie zaberá údolnú nivu na pravom brehu rieky Moravice v približne dlhom úseku, začínajúcom asi 500 metrov pod koncom obce Dolní Moravice a končiacom pri moste cesty I/11 v obci Malá Štáhle. Pozdĺžne rezerváciu na východnej strane vymedzuje tok Moravice, hranicu na strane západnej strane potom predstavuje miestna cesta, spájajúca uvedené obce.
Ochrana.
Dôvodom ochrany je zachovanie prirodzeného charakteru územia a biotopu pre život chránených a ohrozených druhov rastlín a živočíchov, najmä pre hniezdiace a migrujúce vtáctvo, a ďalej vytvorenie podmienok pre ich ďalšiu existenciu a rozširovanie.
Rezervácia sa nachádza na území EVL "Moravice" č.CZ0813456
Jamartice

Jamartice () je dedina, ktorá je časťou mesta Rýmařov.
História.
Prvá zmienka o dedine pochádza z roku 1398. V roku 1658 sa pripomína zákupná rychta.
Vývoj počtu obyvateľov.
Počet obyvateľov Jamartíc podľa sčítania alebo iných úradných záznamov:
V Jamarticiach je evidované 89 adries, všetko opisné čísla (trvalé objekty). Pri sčítaní ľudu roku 2001 tu bolo napočítaných 71 domov, z toho 48 trvalo obývaných.
Kultúrne pamiatky.
V dedine sú registrované tieto kultúrne pamiatky:
Zoznam vrcholov v Pieninách

Zoznam vrcholov v Pieninách zahŕňa pomenované vrcholy slovenskej časti pohoria s nadmorskou výškou nad Zoznam vychádza z údajov, dostupných na stránkach hiking.sk.
Športový klub Noxwel

Športový klub Noxwel (do roku 2013 Jazdecký klub Noxwel; uvádzané ako ŠK Noxwel Sečovce) je športový klub (občianske združenie) v Sečovciach, ktorý pozostáva z jazdeckého a hádzanárskeho oddielu. Vznikol 22. augusta 2007 ako Jazdecký klub Noxwel, po založení hádzanárskeho oddielu v roku 2013 bol premenovaný na Športový klub NOXWEL.
Hádzanársky oddiel.
Hádzanársky oddiel bol založený v roku 2013, čím sa oživila dlhoročná tradícia hádzanej v Sečovciach. Tvoria ho tri družstvá – družstvo mladších žiakov (hrá v súťaži Majstrovstiev košicko-prešovského kraja), družstvo mladších dorastencov (hrá v najvyššej súťaži, 1. lige) a družstvo mužov, ktoré v sezóne 2014/15 nastúpilo do skupiny B (východ) 1. ligy. 
Muži.
V osemfinále Slovenského pohára mužov ŠK Noxwel odohral 24. októbra zápas s 1. MHK Košice s výsledkom 29:39, a teda do štvrťfinále nepostúpil.
Víťazom skupiny A 1. ligy mužov sa stal ŠKH Agrokarpaty Pezinok. Víťazom skupiny B sa stal Tatran Prešov B. Podľa reglementu súťaže sa rezerva nemôže účastniť baráže. V barážových stretnutiach o celkového víťaza 1. ligy mužov a právo účasti v extralige v budúcej sezóne sa stretli Pezinok a Sečovce. Víťazom baráže sa stal Pezinok.
Jazdecký oddiel.
Jazdecký klub vznikol v roku 2007. Členovia klubu trénujú vo vlastnom jazdeckom areáli, ktorý disponuje pieskovým kolbiskom, na Blatnej ulici v Sečovciach (tiež: Športovo-oddychový areál KORA MIRA Sečovce). K augustu 2011 klub disponoval 14 koňmi na súťaže v parkúrovom skákaní.
Zorganizované registrované preteky.
4.5. septembra 2010 klub zorganizoval nultý ročník "Jazdeckých pretekov o putovný pohár primátora mesta Sečovce". Preteky v parkúrovom skákaní sa konali v uvedenom areáli, celkovo v ôsmich súťažiach (jedna v kategórii ZM, dve Z, dve ZL, dve L a jedna otvorená súťaž).
Od roku 2011 klub organizuje preteky v parkúrovom skákaní "Cena firmy Noxwel Sečovce". Prvý ročník sa konal 3.4. septembra 2011 a zúčastnilo sa na ňom cca 60 pretekárov z celého Slovenska. Preteky prebiehali v siedmich súťažiach – súťaži pre deti, juniorov a mladých jazdcov (do 21 rokov) v kategórii ZM, dvoch súťažiach kategórie Z, dvoch v kategórii ZL (z toho jedna so stupňovanou náročnosťou), jednej v kategórii L a vo finálnej súťaži „Cena firmy Noxwel“ v bariérovom skákaní. Druhý ročník sa uskutočnil 1.2. septembra 2012, taktiež v siedmych súťažiach (Cena Budošport, dve súťaže kategórie Z, dve v kategórii ZL a dve v kategórii L). 3. ročník pretekov prebiehal 7. septembra 2013 v štyroch súťažiach – Cena Budošport, Cena firmy KRUMO (kategória Z), Cena firmy PGT Premium (kategória ZL) a finálna súťaž Cena firmy NOXWEL (kategória L).
Maurepas (kantón)

Maurepas je francúzsky kantón v obvode Rambouillet v departemente Yvelines v regióne Île-de-France. Skladá sa zo 4 obcí.
Stefania Sandrelliová

Stefania Sandrelliová (; * 5. jún 1946, Viareggio, Taliansko) je talianska filmová a televízna herečka.
Začínala ako modelka, v roku 1961 vyhrala v rodnom meste súťaž "Miss Cinema". Potom jej režisér Pietro Germi zveril vo filme "Rozvod po taliansky" úlohu pätnásťročnej Angely do ktorej sa bezhlavo zamiluje jej ženatý strýko, ktorého hral Marcello Mastroianni. Bola sexuálnym symbolom talianskeho filmu šesťdesiatych rokov, dostávala však aj vážnejšie úlohy vo filmoch ako "Novecento ", alebo "Terasa".
Má dcéru Amandu (* 1964) so spevákom Ginom Paolim a syna Vita (* 1972) z manželstva s podnikateľom Nickym Pendom.
Kolbisko (jazdectvo)

Kolbisko alebo kolbište (o jazykovej stránke týchto slov pozri v článku kolbište) je ohradený priestor určený na jazdecké preteky. V angličtine sa označuje ako "arena".
V súlade s platnými pravidlami pre parkúrové skákanie vydanými Medzinárodnou jazdeckou federáciou, musí byť kolbisko ohradené a pokiaľ je na ňom kôň počas súťaže, musia byť uzatvorené všetky vchody a východy kolbiska. Kolbisko na parkúrové skákanie v hale musí mať minimálne s minimálnou šírkou , otvorené kolbisko minimálne s minimálnou šírkou .
Kolbište

Kolbište alebo (nekodifikovaný tvar) kolbisko (pochádza zo slova kolba - etymológiu pozri v článku kolba) môže byť:
Jazyková poznámka.
V súčasnosti je kodifikovaný len tvar kolbište. Súčasný "Krátky slovník slovenského jazyka" totiž uvádza len tvar kolbište a tvar kolbisko neuvádza; súčasné "Pravidlá slovenského pravopisu" neuvádzajú ani jeden z týchto tvarov; staršie vydania Pravidiel slovenského pravopisu však do konca 20. storočia uvádzali tvar kolbište (tvar kolbisko neuvádzali). Ivanová-Šalingová et al. (1998) uvádza tvar kolbište výslovne ako nesprávny a tvrdí, že ho treba nahradiť slovami zápasisko alebo aréna (tvar kolbisko vôbec neuvádza); to je možno aj dôvod, prečo bolo v nasledujúcich vydaniach Pravidiel slovenského pravopisu slovo kolbište úplne vynechané. Aj bez ohľadu na kodifikovanosť či nekodifikovanosť jednotlivých tvarov platí, že tvar kolbisko z bežných jazykových slovníkov slovenčiny uvádza jedine Slovník súčasného slovenského jazyka (ktorý nie je kodifikačnou príručkou), všetky ostatné slovníky uvádzajú len tvar kolbište. V jazykovej praxi sa však podľa jazykových korpusov vyskytuje aj tvar kolbisko.
Edrovice

Edrovice () je dedina, ktorá je časťou mesta Rýmařov v okrese Bruntál.
História.
Pôvodná dedina bola založená pred rokom 1563 vtedajším majiteľom panstva Hanušom Vítom Ederom zo Štiavnice pre miestnych tkáčov. Tkáčstvo bolo hlavnou obživou obyvateľov, v malej miere sa zaoberali aj poľnohospodárstvom. Dedina sa nachádza pozdĺž toku Podolského potoka medzi Rýmařovom a Janovicami. V dvadsiatom storočí splynula s oboma obcami v jednu súvislú zástavbu. Od roku 1962 je súčasťou Rýmařova.
Vývoj počtu obyvateľov.
Počet obyvateľov Edrovíc podľa sčítania alebo iných úradných záznamov
V Edrovicích je evidovaných 127 adries, všetko opisné čísla (trvalé objekty). Pri sčítaní ľudu roku 2001 tu bolo napočítaných 88 domov, z toho 69 trvalo obývaných.
Harrachov (Rýmařov)

Harrachov () je malá dedina (osada), ktorá je časťou mesta Rýmařov v okrese Bruntál.
História.
Osadu Harrachov založil v roku 1748 gróf Ferdinand Bonaventura Antonín Harrach pre tkáčov rozvíjajúcich sa janovických manufaktúr. Do obce prichádzali najmä zo Šluknovského panstva nachádzajúceho sa tiež vo vlastníctve rodu Harrachovcov.
Vývoj počtu obyvateľov.
Počet obyvateľov Harrachova podľa sčítania alebo iných úradných záznamov
V Harrachove je k januáru 2015 evidovaných 49 adries (aj dočasné alebo rekreačné objekty). Pri sčítaní ľudu roku 2001 tu bolo napočítaných 11 domov, z toho 6 trvale obývaných.
Gridlok

Ryan Powell (* Tampa, Florida, USA), viac známy ako Gridlok, je americký drum and bassový DJ a producent. V mladosti sa učil hrať na husle, ale zistil, že ho tradičné hudobné vzdelanie obmedzuje. Neskôr ho ovplyvnil elektronický rock a postupne sa prepracoval až k drum and bassu.
Janovice (Rýmařov)

Janovice () je dedina, ktorá je časťou mesta Rýmařov v okrese Bruntál. Nachádza sa na severozápade Rýmařova. Prechádza tadiaľ cesta I/11.
Janovice ležia v katastrálnom území Janovice u Rýmařova o rozlohe . Janovice leží aj v katastrálnom území Janušov o rozlohe .
Vývoj počtu obyvateľov.
Počet obyvateľov Janovíc (vrátane Janušova a zaniknutej obce Růžové) podľa sčítania alebo iných úradných záznamov
V Janoviciach je v januári 2015 evidovaných 261 adries, všetko opisné čísla (trvalé objekty). Pri sčítaní ľudu roku 2001 tu bolo napočítaných 223 domov (v samotných Janoviciach 64, v Janušove 159, v Ružovej žiadny), z toho 176 trvale obývaných.
Pamätihodnosti.
V Janoviciach sa nachádza renesančný zámok, ktorý slúžil ako správne centrum celého janovického panstva. Najbližšie zámku sa tiež nachádza architektonicky cenná tzv. Spitzerova vila, dielo architekta Gustava Schalera z roku 1929. Neďaleko zámku sa nachádzajú aj budovy pivovaru, chránené ako technická pamiatka.
UTM-3

UTM-3 (podľa unifikovaného označenia 71-403) je typ ruskej električky, navrhnutej a vyrobenej spoločnosťou Uraltransmaš. Električka bola vyrábaná v rokoch 2003 – 2012.
Ondřejov (Rýmařov)

Ondřejov () je dedina, ktorá je časťou mesta Rýmařov v okrese Bruntál.
História.
Obec sa spomína prvýkrát v roku 1398 ako súčasť rabštejnského panstva.
Vývoj počtu obyvateľov.
Počet obyvateľov Ondřejova podľa sčítania alebo iných úradných záznamov
V Ondřejove je k januáru 2015 evidovaných 50 adries, všetko opisné čísla (trvalé objekty). Pri sčítaní ľudu roku 2001 tu bolo napočítaných 42 domov, z toho 27 trvalo obývaných.
Zoznam vrcholov v Busove

Zoznam vrcholov v Busove zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk a podrobnej turistickej mape. Ako hranica pohoria bola uvažovaná hranica rovnomenného geomorfologického celku.
Železničná trať Hrušovany u Brna – Židlochovice

Železničná trať Hrušovany u Brna – Židlochovice je jednokoľajová regionálna dráha o dĺžke . Sprevádzkovaná bola v roku 1895 ako miestna dráha Severnej dráhy cisára Ferdinanda.
História.
Trať bola postavená Severnou dráhou cisára Ferdinanda (KFNB) podľa koncesie vydanej 20. januára 1895, prevádzka na nej bol začatá 17. septembra toho istého roku. KFNB tak napojila stanicu Hrušovany (na svojej trati do Brna) s blízkou rafinériou cukru a neďaleké Židlochovice, kde sa nachádzal cukrovar firmy Robert &amp; comp. Ten bol so židlochovickou stanicou spojený dva kilometre dlhou vlečkou. Na Hrušovansko-židlochovicku trať tiež nadväzovala úzkorozchodná železnička o dĺžke vedúcej do Měnína.
Samotná trať Hrušovany – Židlochovice slúžila nákladnej aj osobnej doprave, pričom osobné vlaky mali v Hrušovanoch nadväznosť na vlaky na hlavnej trati Brno – Břeclav. Dňa 1. januára 1906 bola trať spoločne s celou KFNB zoštátnená, prevádzku prevzali cisársky-kráľovskej štátnej dráhy, po roku 1918 Česko-slovenské štátne dráhy. Jazdná doba pred prvou svetovou vojnou bola 10 – 11 minút, denne bolo vypravovaných sedem párov zmiešaných vlakov. Za prvej republiky bola doba jazdy skrátená na 7 – 8 minút, počet spojov narastal a vrchole 16 párov osobných vlakov dosiahol na prelome 40. a 50. rokov 20. storočia. V neskorších rokoch tu jazdilo denne osem párov osobných vlakov. Osobná doprava na trati bola zastavená 2. júna 1979. Naďalej tu fungovala slabá nákladná doprava. Od 15.12.2019 tu začali po rekonštrukcií opäť premávať pravidelné vlaky.
Zoznam vrcholov vo Veporských vrchoch

Zoznam vrcholov vo Veporských vrchoch zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Bukovských vrchoch

Zoznam vrcholov v Bukovských vrchoch je zostavený z 26 pomenovaných vrcholov s nadmorskou výškou presahujúcou nachádzajúcich sa v geomorfologickom celku Bukovské vrchy a v jeho podcelku Bukovce. Zoznam bol vytvorený na základe údajov dostupných v turistickej mape "118 Bukovské vrchy 1 : 50 000" od spoločnosti VKÚ Harmanec.
Zoznam vrcholov vo Volovských vrchoch

Zoznam vrcholov vo Volovských vrchoch zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranice pohoria boli považované hranice rovnomenného geomorfologického celku.
Zoznam vrcholov v Ľubovnianskej vrchovine

Zoznam vrcholov v Ľubovnianskej vrchovine zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Stránské

Stránské () je dedina, ktorá je časťou mesta Rýmařov v okrese Bruntál. Nachádza sa približne na juhovýchod od Rýmařova.
História.
Obec založil v roku 1320 kanonik Těchan. Po uhorskom nájazde bola obec zničená. Až v roku 1548 kolonizovaná Krištofom z Boskovíc. V roku 1599 sa tu pripomína zákupná rychta. Do roku 1918 bola osada nazývaná Stránka – odtiaľ názov Stránská. Obec mala v znaku jeleňa.
Vývoj počtu obyvateľov.
Počet obyvateľov Stránskeho podľa sčítania alebo iných úradných záznamov
Vo Stránskej je v januári 2015 evidovaných 61 adries (dočasné alebo rekreačné objekty). Pri sčítaní ľudu roku 2001 tu bolo napočítaných 48 domov, z toho 22 trvalo obývaných.
Zoznam vrcholov vo Vihorlatských vrchoch

Zoznam vrcholov vo Vihorlatských vrchoch je zostavený z 25 pomenovaných vrcholov s nadmorskou výškou presahujúcou nachádzajúcich sa v geomorfologickom celku Vihorlatské vrchy a v jeho podcelkoch Vihorlat a Popriečny. Zoznam bol vytvorený na základe údajov dostupných v turistickej mape "126 Vihorlatské vrchy – Zemplínska šírava 1 : 50 000" od spoločnosti VKÚ Harmanec.
Tour CB21

Tour CB21 (v rokoch 1974 – 2009 a dnes viac známa ako Tour Gan) je mrakodrap na predmestí Paríža Courbevoie v štvrti La Défense. S výškou je 8. najvyššou budovou Île-de-France a 5. najvyššou budovou Courbevoie.
Mrakodrap bol postavený v rokoch 1972 – 1974 podľa plánov spoločnosti Harrison &amp; Abramovitz. Najväčšími nájomníkmi budovy sú spoločnosti Suez Environnement a AIG. V budove je 49 nadzemných poschodí. Celková podlahová plocha budovy je .
Velký Pavlovický rybník

Velký Pavlovický rybník je prírodná rezervácia ev. č. 2078 severovýchodne od obce Hlinka v okrese Bruntál. Oblasť spravuje Agentúra ochrany prírody a krajiny ČR. Nariadením Moravskosliezskeho kraja č. 14/2013 zo dňa 4. júna 2013 došlo k jej novému zriadeniu.
Ochrana.
Dôvodom ochrany je zachovanie vodných a mokraďových ekosystémov ako významných biotopov pre hniezdiace a migrujúce vtáctvo, obojživelníky a ďalšie významné druhy mokraďových spoločenstiev a kunky červenobruchej ("Bombina bombina").
Alice DeeJay

Alice DeeJay je holandský dance a eurodance projekt, ktorý založil v roku 1998 DJ Jurgen. Projekt je najviac známy vďaka svojmu singlu „Better Off Alone“ z roku 1998, ktorý sa stal medzinárodným hitom. Projekt prerušil svoju činnosť v roku 2002 a v roku 2014 bol opäť obnovený, ale pod názvom Alice DJ s novou speváčkou.
Kunov (prírodná rezervácia)

Kunov je prírodná rezervácia ev. č. 1193 v blízkosti dediny Kunov v okrese Bruntál. Chránené územie sa rozkladá v nive rieky Opavy v severozápadnom susedstve Kunova, približne na polceste medzi obcami Nové Heřminovy a Široká Niva. Z jednej strany ju vymedzuje cesta II/451, z druhej potom železničná trať Milotice nad Opavou – Vrbno pod Pradědem. Oblasť spravuje AOPK ČR Správa CHKO Jeseníky.
Ochrana.
Predmetom ochrany je takmer prirodzený lužný porast s hojným výskytom ohrozeného druhu perovníka pštrosieho ("Matteuccia struthiopteris").
Železničná trať Milotice nad Opavou – Vrbno pod Pradědem

Železničná trať Milotice nad Opavou – Vrbno pod Pradědem (v cestovnom poriadku pre cestujúcich označená číslom 313) je jednokoľajová regionálna trať. Trať vedie z Milotíc nad Opavou do Vrbna pod Pradědem pozdĺž rieky Opavy a jej prevádzkovateľom je spoločnosť PKP Cargo International. Prevádzka na trati bola začatá v roku 1880. Trať bola niekoľkokrát vážne poškodená povodňami, naposledy v roku 1997.
Osobnú dopravu na trati linkou V17 zabezpečuje od 12. decembra 2010 spoločnosť GW Train Regio a.s.
DHC Sokol Poruba

 
DHC Sokol Poruba je český hádzanársky klub žien, ktorý sídli v Ostrave, konkrétne v mestskej časti Poruba. Vznikol v roku 2010. Je majstrom republiky v hádzanej z roku 2012, dvojnásobným finalistom Českého pohára a tiež bronzovým medailistom WHIL, ktorej je súčasťou od sezóny 2010/11. Okrem hlavného seniorského tímu funguje aj B tím, ktorý pôsobí v 1. českej lige. 
História.
Oddiel hádzanej bol v Telovýchovnej jednote Sokol Poruba založený v roku 1973, kedy došlo k prestavbe klziska na hádzanárske ihrisko pre medzinárodnú hádzanú. Predtým už v Sokole Poruba fungoval oddiel národnej hádzanej (od roku 1927). V roku 2004 TJ Sokol postúpil do 1. českej ligy, v ktorej zotrval až do sezóny 2009/10, keď postúpil do najvyššej súťažeinterligy. V roku 2010 bol založený samostatný ženský subjekt DHK Sokol.
Úspechy.
Najvyššia česká súťaž:
Interliga:
Český pohár:
UTM-5

UTM-5 (podľa unifikovaného označenia 71-405) je typ ruskej električky, navrhnutej a vyrobenej spoločnosťou Uraltransmaš. Električka sa vyrába od roku 2006.
Kunov (Bruntál)

Kunov () je malá dedina, časť okresného mesta Bruntál. Nachádza sa asi na severovýchod od Bruntálu. Prechádza tadiaľ železničná trať Milotice nad Opavou – Vrbno pod Pradědem a cesta II / 451.
Kunov leží v katastrálnom území Nové Heřminovy o výmere .. Zvláštnosťou (ktorá je podľa zákona o obciach anomáliou) tohto katastra je jeho rozdelenie medzi obec Nové Heřminovy ​​a mesto Bruntál, pričom obe časti majú status územno technických jednotiek, ktorými sú Nové Heřminovy-Bruntál "(časť katastra s Kunovom)" a Nové Heřminovy-Nové Heřminovy ​​ "(časť katastra s obcou Nové Heřminovy)".
Historický prehľad.
Kunov pôvodne tvoril osadu obce Skrbovice, ku ktorej však pôvodne nepatrili jeho južné domy so súpisnými číslami 65, 66, 67, 68 a 81, ktoré boli postavené neskôr. Pozemky s týmito domami boli pôvodne súčasťou katastrálneho územia Nové Heřminovy, v rámci ktorých tvorili po svojom postavení miestnu časť Kunov. Táto miestna časť potom bola v roku 1924 pripojená ku Skrboviciam ako súčasť existujúcej osady Kunov, pričom katastrálne územie Skrbovíc potom svojim cípom zasahovalo do blízkosti zástavby Nových Heřminov ​​. Roku 1960 potom bol celý Kunov od Skrbovíc oddelený a prekatastrovaný k Novým Heřminovám. K 1. júlu 1979 potom bola obec Nové Heřminovy ​​pripojená spolu s Kunovom k Bruntálu, ktorého súčasťou zostal Kunov aj potom, čo sa Nové Heřminovy ​​k 1. januáru 1992 osamostatnili. Ani po tomto dátume však doteraz nedošlo k rozdeleniu katastra.
Vývoj počtu obyvateľov.
Počet obyvateľov Kunova podľa sčítania alebo iných úradných záznamov:
V Kunove je evidovaných 28 adries : 27 čísel popisných (trvalé objekty) a 1 číslo evidenčné (dočasné alebo rekreačné objekty). Pri sčítaní ľudu roku 2001 tu bolo napočítaných 25 domov, z toho 19 trvalo obývaných.
Victor Borge

Victor Borge (* 3. január 1909, Kodaň, Dánsko – † 23. december 2000, Greenwich, Connecticut, USA) bol dánsko-americko-židovský humorista, interpret a klavírny virtuóz. Bol známy aj ako "Korunný klaun Dánska" ()
 alebo Veľký Dán. Je známy aj výrokom "Úsmev je najkratšia vzdialenosť medzi ľuďmi".
Biografia.
Børge Rosenbaum sa narodil v Dánsku do židovskej rodiny. Jeho rodičia, Bernhard a Frederikke Rosenbaum boli členmi dánskeho kráľovského orchestra, matka klaviristka a otec huslista. Už ako dvojročného ho považovali za zázračné dieťa, ako osemročný prvýkrát verejne vystúpil a v roku 1918 získal plné štipendium na Kráľovskej dánskej hudobnej akadémii. Ako sedemnásťročný hral na svojom prvom nezávislom koncerte vo svojom rodnom meste, po ktorom mu diváci postojačky tlieskali. V roku 1940, keďže bol Žid, musel opustiť v tom čase Nemcami okupované Dánsko, najprv do Švédska, potom do Fínska, neskôr emigroval do Spojených štátov amerických, kde vstúpil do americkej armády. Po vojne sa usadil v Greenwichi v Connecticute. Tam sa z neho stal obľúbený klavírny komik a humorista.
Kráľovská dánska hudobná akadémia

Kráľovská dánska hudobná akadémia () v Kodani bola založená v roku 1867 hudobným skladateľom Nielsom Wilhelmom Gadeom. Je najstaršou odbornou inštitúciou pre hudobné vzdelanie v Dánsku. Svojim počtom cca 400 študentov je tiež najväčšou. Pôsobí pod záštitou Jej Veličenstva kráľovnej Margaréty II.
Karlovec (Bruntál)

Karlovec () je zaniknutá dedina a bývalá obec, rozkladajúca sa po oboch stranách historickej zemskej hranice Moravy a Sliezska. Dnes, s výnimkou tunajšieho kostola, leží na dne priehradnej nádrže Slezská Harta. Dnes tvorí katastrálne územie a zároveň časť mesta Bruntál. 
Historický prehľad.
Dedina Karlovec bola založená v 16. storočí a pôvodne išlo o samostatnú obec. Na základe uznesenia MNV obcí Karlovca, Mezina a Rázovej bol pôvodne čisto moravský kataster obce Karlovca k 1. januáru 1954 rozšírený o kolónie týchto dvoch sliezskych obcí, čím získal svoje dnešné hranice a od tej doby zasahuje Karlovec do Sliezska. V 90. rokoch 20. storočia bola zástavba Karlovca vrátane pripojeného sliezskeho územia zatopená vodnou nádržou Slezská Harta. Z pôvodného Karlovca zostal zachovaný iba kostol svätého Jána Nepomuckého, stojaci na kopci nad zatopeným zvyškom dediny.
Vývoj počtu obyvateľov.
Počet obyvateľov Karlovca podľa sčítania alebo iných úradných záznamov:
V Karlovci je evidovaná 1 adresa s popisným číslom (trvalý objekt). Pri sčítaní ľudu roku 2001 tu bol napočítaný 1 dom, trvalo obývaný.
NHL 1984/1985

Sezóna 1984/1985 bola 68. sezóna NHL. Základnú časť vyhrala Philadelphia Flyers, víťazstvo v Stanley Cupe po výhre 4 : 1 vo finálovej sérii nad Philadelphiou obhájil Edmonton Oilers.
Zdroj.
Základná časť a play-off na hockeydb.com
Stano Král

Stano Král (vlastným menom Stanislav Král, * 29. november 1960, Kostolište) je slovenský divadelný a televízny herec a dabér.
Životopis.
Detstvo prežil v rodnej obci. Základné a stredné vzdelanie získal v Malackách, kde navštevoval základnú školu a gymnázium. Bol študentom s výborným prospechom, zúčastňoval sa na recitačných a klavírnych súťažiach. Dodnes má obľubu v hre na klavír. Istý čas bol členom hudobnej skupiny "Tenor", kde hral na klávesy a spieval. Po prijímacích pohovoroch bol prijatý na štúdium herectva na divadelnej fakulte VŠMU v Bratislave. Už počas štúdia bol o neho veľký záujem, vďaka čomu účinkoval v mnohých inscenáciách. Počas povinnej základnej vojenskej služby pôsobil vo Vojenskom umeleckom súbore. Po skončení vojenskej služby sa objavoval hlavne v divadlách (Divadlo Andreja Bagara v Nitre, Nová scéna Bratislava, Slovenské národné divadlo). V divadlách hrá dodnes, objavuje sa aj v televízii a pôsobí v dabingu ako dabér a dabingový režisér.
Dabing.
Venuje sa aj dabingu. Jeho najznámejšie dabingové roly boli Ross Geller (David Schwimmer) v seriáli "Priatelia", Charlie Harper (Charlie Sheen) v seriáli "Dva a pol chlapa", Ivo Di Carlo (Facundo Arana) v seriáli "Divoký anjel", Jack Sparrow (Johnny Depp) v sérii filmov "Piráti z Karibiku," Larry Appleton (Mark Linn-Baker) v seriáli "Perfektní príbuzní" a Ethan Hunt (Tom Cruise) v sérii filmov "".
Zoznam vrcholov v Slovenskom krase

Zoznam vrcholov v Slovenskom krase zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Súľovských vrchoch

Zoznam vrcholov v Súľovských vrchoch zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk.
Parížsky močiar

Parížske močiare alebo parížsky močiar s rozlohou takmer 200 hektárov je najväčší trstinový močiar na Slovensku, nachádzajúci sa medzi obcami Gbelce a Nová Vieska v okrese Nové Zámky. Územie je chránené ako národná prírodná rezervácia a Chránené vtáčie územie Parížske močiare. Z hľadiska výskytu živočíchov patrí k významným európskym a svetovým močiarnym biotopom (Ramsarská lokalita). Svoje trvalé, alebo dočasné hniezdisko tu nachádza viac ako 171 druhov vtákov a spozorovať sa tu dajú aj unikáty ako vydra riečna alebo korytnačka močiarna.
Základné informácie.
Parížsky močiar bol umelo vytvorený. Tvoria ho rozsiahle močiare so zárastmi trste obyčajnej ("Phragmites australis"), tečúce vody, mokré lúky a umelá nádrž v povodí rieky Paríž. Toto močiarne územie s rozlohou 184 hektára sa rozprestiera na juhozápadne Slovenska v juhovýchodnej časti Podunajskej nížiny a Hronskej pahorkatiny v nadmorskej výške . Je zaradený do katastrálneho územia obcí Gbelce, Nová Vieska a Strekov v okrese Nové Zámky.
Významný Biotop.
Fauna.
Prebieha tu celoeurópsky monitorig, ktorý zaznamenáva v oblasti Parížskeho močiara viac ako 171 druhov vtákov, z toho 77 druhov sa pravidelne vracia a využíva močiar ako hniezdisko. Najväčším žijúcim dravcom je kaňa močiarna. Ďalej sa tu nachádza 44 druhov mäkkýšov, 500 druhov hmyzu (vážky, chrobáky, blanokrídlovce, dvojkrídlovce), 160 druhov pavúkov a koscov. Z radu stavovcov 18 druhov rýb, 10 druhov obojživelníkov a viac ako 31 druhov cicavcov medzi nimi aj unikátna vydra riečna.
Parížsky močiar je hlavne chránené vtáčie územie, ktoré zabezpečuje priaznivý stav a ochranu nasledovných druhov vtákov:
Flóra.
Súvislý vegetačný pokryv vytvára porastami trsť obyčajná ("Phragmites australis") a tak zaraďuje Parížsky močiar medzi najrozsiahlejší biotop trstiny na Slovensku.
Sesia

Sesia môže byť:
SESIA je akronym pre "Summary Environmental and Social Impact Assessment" (v preklade z angl. – „Zhodnotenie environmentálnych a sociálnych dopadov“; niektoré zdroje uvádzajú tiež skratku "ESIA")
HC Zlín (hádzaná)

 
HC Zlín (dlhý názov Handball Club Zlín) je český hádzanársky klub, ktorý sídli v Zlíne. Vznikol v roku 1920, kedy bol položený základ hádzanárskeho klubu. Klub, ako jeden z mála hádzanárskych klubov v Česku, sa skladá z mužskej aj ženskej zložky. Úšpešnejší je ženský oddiel, ktorý je 2-násobným majstrom Česko-Slovenska, 3-násobným majstrom Česka a 2-násobným víťazom Českého pohára. Je tiež stabilným účastníkom slovensko-českej interligy (WHIL), keď v nej pôsobí, ako jeden zo šestice družstiev, od je začiatku. 
Mužský oddiel sa stal raz majstrom Česko-Slovenska a pôsobí v najvyššej českej súťažičeskej extralige. Okrem hlavných seniorských tímov funguje v klube aj B tím žien, ktorý pôsobí v 1. českej lige, a tucet tímov v mládežníckych a žiackych kategóriách.
História.
V dobe vzniku hádzanárskeho klubu išlo o národnú hádzanú. Na medzinárodnú hádzanú prešli v klube trvale až v roku 1949. Mužské družstvo absolvovalo celoštátnu súťaž v roku 1950 a skončilo na bronzovej priečke. Odvtedy má na konte 41 sezón v najvyššej česko-slovenskej či českej súťaži prerušených iba niekoľkými zostupmi do nižšej ligy. Ženský oddiel postúpil do najvyššej súťaže až v roku 1970 a absolvoval v nej 34 ročníkov bez jediného zostupu. Pri svojich 9-tich pôsobeniach v európskach súťažiach (z toho 3-krát v EPM či LM) sa dostal najďalej v sezóne 1983/84, keď v Pohári víťazov pohárov sa prebojoval do finále, kde prehral s juhoslovanským družstvom RK Dalma Split.
Úspechy.
Ženy.
Najvyššia česko-slovenská súťaž:
Najvyššia česká súťaž:
Interliga:
Česko-slovenský pohár:
Český pohár:
Muži.
Najvyššia česko-slovenská súťaž:
Český pohár:
DHK Baník Most

DHK Baník Most je český hádzanársky klub žien, ktorý sídli v Moste. Vznikol v roku 1997, keď sa ženská zložka športového klubu "TJ Baník Most" osamostatnila. Je 5-násobným majstrom republiky v hádzanej, niekoľkonásobným víťazom Českého pohára a 2-násobným víťazom WHIL, ktorej je súčasťou od sezóny 2010/11. Okrem hlavného seniorského tímu funguje aj B tím, ktorý pôsobí v 1. českej lige, a niekoľko tímov v mládežníckych a žiackych kategóriách. V sezóne 2013/14 zvíťazilo družstvo vo Vyzývacom pohári EHF. Jeho prezývka je "Černí Andělé".
História.
Oddiel hádzanej bol v Telovýchovnej jednote Baník Most založený v roku 1953, vtedy iba v mužskej kategórii. V 70-tych rokoch sa oddiel rozšíril aj o ženskú zložku. Najprv od žiakyň, ktoré prešli postupne k dorastu. Až neskôr sa do súťaže prihlásilo aj družstvo žien. V roku 1983 si vybojovalo postup z krajskej súťaže do II. česko-slovenskej ligy. Do najvyššej súťaže sa dostalo až po rozpade Česka-Slovenska v roku 1993, kedy obe seniorské zložky oddielu obsadili uvoľnené miesta. Po vypadnutí z najvyššej českej súťaže sa družstvá kvôli absencii sponzorov rozpadli a mužská zložka sa odlúčila od ženskej.
Ženský oddiel sa v roku 1997 sformoval do občianskeho združenia a do názvu si dal skratku "DHK" (dámsky házenkářsky klub). Začalo sa opäť od mládežníckych kategórií. Po roku 2000 vzniklo aj ženské družstvo, ktoré bolo prihlásené do najnižšej súťažekrajských majstrovstiev. Po dvoch rokoch sa družstvo dostalo cez krajské majstrovstvá a 2. ligu do 1. českej ligy. Po niekoľkých rokoch strávených v 1. lige sa klub rozhodol budovať družstvo koncepčne a v sezóne 2009/10 vyhlásil pokus o postup do WHIL. V tej istej sezóne sa mu cieľ aj podaril, keď vyhral 1. ligu a cez baráž s TJ Jindřichův Hradec postúpil do WHIL. Neskôr sa ukázala baráž zbytočná, pretože sa vedenie WHIL rozhodlo zvýšiť počet českých družstiev o ďalšie 2. Po dvoch sezónach na nižších priečkach vyhralo družstvo v sezóne 2012/13 interligu a neskôr v národnom play-off aj prvý český majstrovský titul.
Úspechy.
Najvyššia česká súťaž:
Interliga:
Český pohár:
Leonard Nimoy

Leonard Simon Nimoy (* 26. marec 1931, Boston, Massachusetts† 27. február 2015, Los Angeles, Kalifornia) bol americký herec, filmový režisér, básnik a fotograf, syn židovských prisťahovalcov. Napísal tiež niekoľko kníh poézie, kníh o fotografii a autobiografie "I Am Not Spock" (1975) a "I Am Spock" (1995) a nahral niekoľko hudobných albumov.
Po väčšinu svojej kariéry bol spätý so svojou najznámejšou rolou, postavou Spocka v sci-fi sérii "Star Trek". Tohto polovičného človeka a polovičného Vulkánca stvárnil už v pilotnej epizóde pôvodného seriálu "Star Trek" s názvom „The Cage “(1965), ako hlavná postava potom hral v seriáli až do jeho konca v roku 1969 (celkovo tri sezóny). V rokoch 1973-1974 nadaboval Spocka v animovanom seriáli "Star Trek", v rokoch 1979-1991 sa ako Spock vyskytoval v šiestich celovečerných startrekovských filmoch. Roku 1991 hosťoval v dvojepizóde „Unification“ nadväzujúceho seriálu '. Naposledy sa v úlohe Spocka objavil vo filmoch "Star Trek" (2009) a ' (2013). Svoj hlas poskytol tejto postave aj vo videohrách (napr. "Star Trek Online"). Sám režíroval filmy ' (1984) a ' (1986).
Okrem toho hral v desiatkach ďalších filmov a seriálov, napríklad v seriáli Columbo (časť Zločinný steh), animovanom filme "" (2001) alebo seriáli "Fringe" (2009-2012).
Nimoy má hviezdu na Hollywoodskom chodníku slávy.
Zoznam vrcholov v Cerovej vrchovine

Zoznam vrcholov v Cerovej vrchovine zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Zoznam vrcholov v Pohronskom Inovci

Zoznam vrcholov v Pohronskom Inovci zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk.
Zoznam vrcholov v Spišskej Magure

Zoznam vrcholov v Spišskej Magure zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.
Benedict Cumberbatch

Benedict Timothy Carlton Cumberbatch (* 19. júl 1976, Londýn, Spojené kráľovstvo) je anglický filmový, televízny, divadelný herec a producent. Medzi jeho najznámejšie role patrí Stephen Hawking z filmu "Hawking" (2004), William Pitt z filmu "Nezlomná vôľa" (2006) a ‘’Doctor Strange ‘’ (2016). Najviac ho však preslávila rola Sherlocka Holmesa v seriáli "Sherlock" (2010).
Životopis.
Narodil sa v Londýne ako syn hercov Timothy Carltona a Wandy Venthamovej.
Náznaky jeho hereckej kariéry začali už v detstve, najskôr na súkromnej škole Brambletye School v Západnom Sussexe a potom na prestížnej škole Harrow School v severozápadnom Londýne. Po úspešnom absolvovaní odišiel učiť angličtinu na jeden rok do tibetského kláštora. Potom študoval herectvo na University of Manchester a rozhodol sa pokračovať v štúdiu na Londýnskej akadémii hudby a dramatických umení.
Cena Romy Schneiderovej

Cena Romy Schneiderovej () je francúzska filmová cena, udeľovaná od roku 1984 každoročne francúzskej, alebo frankofónnej herečke. Je pomenovaná na počesť herečky Romy Schneiderovej.
Jej mužským ekvivalentom je Cena Patricka Dewaere, ktorá v roku 2007 nahradila Cenu Jeana Gabina.
Cena Patricka Dewaere

Cena Patricka Dewaere je francúzska filmová cena, udeľovaná od roku 2008 každoročne mladému a nádejnému francúzskemu hercovi. Je pomenovaná na počesť herca Patricka Dewaere.
Vznikla ako náhrada predchádzajúcej Ceny Jeana Gabina, ktorá existovala v rokoch 1981 až 2006. Jej ženským ekvivalentom je Cena Romy Schneider.
Žiloj komplex Edeľvejs

Žiloj komplex Edeľvejs (skrátene Edeľvejs, , ) je postmoderný mrakodrap v ruskom meste Moskva nachádzajúci sa na ulici ul. Davydkovskaja 3. S výškou a so 43 poschodiami je 15. najvyššou budovou mesta.
Inšpiráciou pre architektúru budovy boli najmä mrakodrapy Stalinskije vysotki (ktoré boli inšpiráciou aj pre Triumf-Palas) a kvôli podobe sa niekedy Edeľvejs nazýva "ôsma veža". Výstavba prebiehala v rokoch 2000 – 2003. V priestorov sa nachádza 444 bytových jednotiek.
Edeľvejs bol pomenovaný podľa ruského názvu plesnivca a získal v Emporis Skyscraper Award 2003 7. miesto. Je taktiež súčasťou projektu Novoje koľco Moskvy ("").
Cena Jeana Gabina

Cena Jeana Gabina bola francúzska filmová cena, udeľovaná v rokoch 19812006 každoročne francúzskemu, alebo frankofónnemu hercovi. Bola pomenovaná na počesť herca Jeana Gabina.
Z dôvodu nezhôd organizátorov s Gabinovou dcérou bola od roku 2008 nahradená Cenou Patricka Dewaere. Jej ženským ekvivalentom je Cena Romy Schneider.
Franco Nero

Franco Nero, vlastným menom Francesco Sparanero (* 23. november 1941, San Prospero, Taliansko) je taliansky herec a spevák.
Životopis.
Pochádza zo skromných pomerov chudobného juhotalianskeho vidieka. Už od svojho detstva chcel byť hercom, od školských rokov hral aj spieval v ochotníckom divadelnom súbore, spieval i s džezovou kapelou. Opernému spevu sa venoval aj v Miláne počas svojich vysokoškolských štúdií ekonómie. Počas svojej vojenskej služby chodieval do Ríma, kde účinkoval vo fotorománoch, pracoval tu ako osvetľovač a asistent kamery pri nakrúcaní dokumentárnych filmov. Chcel sa stať režisérom, avšak náhoda tomu chcela, že začal byť od roku 1964 obsadzovaný najprv do drobných či epizódnych rolí.
Pre prvú veľkú filmovú rolu si ho vybral americký režisér John Huston do veľkofilmu "Biblia", kde hral Ábela. Potom nasledovala séria ušľachtilých a kladných hrdinov v rôznych dobrodružných a komerčných snímkach a v talianskych spaghetti westernoch - z nich zrejme vôbec najznámejšie v Česko-Slovensku bola parodická westernová komédia "Vôňa cibule". 
Celá umelecká kariéra Franca Nera je nielen veľmi pestrá a bohatá ale aj umelecky značne nevyrovnaná. Hral kladných aj záporných hrdinov, hral policajta, detektívov, zlodeja aj desperádov, účinkoval vo filme a v televízii v umelecky úplne podradných komerčných snímkach rovnako tak ako vo veľmi hodnotných umeleckých dielach. Účinkoval asi v 150 rôznych snímkach rôznej proveniencie i úrovne, okrem iného aj vo filmoch Juraja Jakubiska "Post coitum" a "Bathory".
S manželkou, britskou herečkou Vanessou Redgrave, má syna Carla Gabriela, scenáristu a režiséra.
Giancarlo Giannini

Giancarlo Giannini (* 1. august 1942, La Spezia, Taliansko) je taliansky herec a dablér.
Životopis.
Narodil sa v La Spezia a študoval na Accademia Nazionale D'Arte Drammatica v Ríme. Pred kamerou sa prvýkrát objavil v roku 1965 vo filme "Libido". Účinkoval v mnohých úspešných celovečerných filmov. Patria k nim filmy ako "Dráma žiarlivosti", "Hannibal", "Muž v ohni", "Casino Royale" alebo "Quantum of Solace".
Za svoju rolu vo filme "Pasqualino Settebellezze" bol nominovaný na Oscara. Za svoju kariéru získal 29 ocenení, na ďalších 12 bol nominovaný.
Má hviezdu na talianskom Chodníku slávy. 
Je druhýkrát ženatý, jeho prvou manželkou bola Livia Giampalmo, súčasnou je Eurilla del Bono. Má dve deti, syn Adriano je tiež herec a dabér.
Zdroj.
Krasovský kotel

Krasovský kotel je prírodná rezervácia ev. č. 1192 neďaleko obce Krasov v okrese Bruntál. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je zachovanie podmienok pre vývoj druhovo bohatého lúčneho ekosystému s výskytom ohrozených a miznúcich druhov rastlín (najmä mečíka škridlicovitého).
Kleosthenes z Epidamnu

Kleosthenes alebo Kleosthenés ("Kleosthenes" /iný prepis "Kleosthenés") bol olympijský víťaz v tethrippe v roku 516 pred Kr.
Kleosthenes z Epidamnu zvíťazil na 66. olympijských hrách v tethrippe (v pretekoch so štvorzáprahom koní), ktorý v Olympii zaviedli na 25. hrách v roku 680 pred Kr. Prvým víťazom tejto disciplíny bol Pagóndas z Téb. 
Staroveký autor Pausanias uvádza, že v olympijskej "Altide" videl sochu Kleosthena, dielo majstra Agelada, ktorá bola súčasťou súsošia znázorňujúceho i jeho vozataja a koní s vozom. Kleosthenove kone mali do podstavca vysekané nápisy svojich mien: „"Foinix (Ryšiak), Korax (Havran), Knakias (Plavý) a Samos (Vynikajúci)."“ Na voze boli vysekané tieto verše: „"Kleosthenes z Epidamnu ma venoval, Pontov, Diove preteky s koňmi mu krásne víťazstvo dali."“ Na tomto posvätnom mieste Olympie, stála v bezprostrednej blízkosti sochy Kleosthena aj socha Dia, ktorú Gréci venovali svojmu najvyššiemu bohu po víťaznej bitke pri Platajách.
Boris Jefimovič Nemcov

Boris Jefimovič Nemcov (, * 9. október 1959, Soči – † 27. február 2015, Moskva) bol ruský liberálny politik, kritik prezidenta Vladimira Putina. V rokoch 19971998, v čase prezidentovania Borisa Jeľcina, zastával funkciu vicepremiéra krajiny. Pôvodným povolaním bol matematik a fyzik.
V rokoch 2007 až 2011 bol kvôli účasti na protestoch trikrát zatknutý. V jednom z prípadov bol odsúdený na 15 dní väzenia, čo odsúdili americkí senátori John McCain a Joe Lieberman. Organizácia Amnesty International ho vtedy označila za väzňa svedomia.
V roku 2010 sa stal jedným z prvých signatárov opozičnej kampane s názvom "Putin musí odísť".
V čase príprav ZOH v Soči zverejnil správu s názvom "Zimná olympiáda v subtrópoch", ktorá sa zaoberala vysokou cenou nových olympijských objektov a nízkou kvalitou ich prevedenia. Nemcov uviedol, že hry budú stáť viac ako 50 miliárd dolárov, pričom až 60 percent z nich bude rozkradnutých.
27. februára 2015 ho v centre Moskvy zastrelil neznámy muž.
Železničná trať Doudleby nad Orlicí – Rokytnice v Orlických horách

Železničná trať Doudleby nad Orlicí – Rokytnice v Orlických horách (v cestovnom poriadku pre cestujúcich označená číslom 023) je jednokoľajová regionálna trať, prechádza dvoma tunelmi. Pri portáli Pěčínského tunela je pamätná tabuľa odhalená pri príležitosti dokončenia 1000. kilometra českých lokálok.
Dejiny.
Dráhu vlastnila spoločnosť "Místní dráha Doudleby – Vamberk - Rokytnice" od sprevádzkovania trate v októbri 1906 až do svojho zoštátnenia 1. januára 1925.
Joseph Alfidi

Joseph Alfidi (* 28. máj 1949† 2. február 2015) bol americký klavirista a dirigent.
Život.
Narodil sa roku 1949 v meste Yonkers v americkom štáte New York do rodiny talianskeho pôvodu a hudbe sa venoval už od detstva. V troch rokoch začal hrať na niekoľko rôznych nástrojov. Vo svojich šiestich rokoch prvýkrát dirigoval Miamský symfonický orchester. V siedmich rokoch potom prvýkrát vystupoval v newyorskej Carnegie Hall a čoskoro vystúpil v televíznom programe, kde hral na štyri nástroje. V roku 1960 odišiel do Belgicka, kde hral pre kráľovnú Alžbetu. Neskôr sa však verejnému vystupovaniu prestal venovať a začal vyučovať hru na klavír na Kráľovskom konzervatóriu Liège. Zomrel po dlhej chorobe na začiatku roka 2015 v Bruseli.
Iveco Stralis

Iveco Stralis je ťažký nákladný automobil, ktorý od roku 2002 vyrába talianska automobilka Iveco. Model Stralis nahradil modely EuroStar a EuroTech. Je bežne používaný na prepravu, ťažkú distribučnú dopravu a dopravu stavebných materiálov na dlhé vzdialenosti s hmotnosťami od 19 do 44 ton.
V roku 2007 boli na Stralise vykonané menšie zmeny v dizajne kabíny a prednej časti. Všetky modely Stralis sú vybavené prevodovkou EuroTronic, ktorá umožňuje automatický alebo poloautomatický režim radenia. V roku 2002 bol model Stralis prvým ťažkým nákladným automobilom, ktorý mal v štandardnej výbave automatickú prevodovku.
V roku 2012 bola uvedená nová verzia s názvom Stralis Hi-Way, ktorá spĺňa emisnú normu Euro 6. V roku 2016 debutovala nové verzia s názvom Stralis XP a v roku 2019 nahradil Stralis úplne nový model Iveco S-Way.
Motory.
Všetky motory sú radové šesťvalcové so štyrmi ventilmi na valec.
Všetky motory sú vybavené výkonnou dekompresnou výfukovou brzdou, známou ako Iveco Turbobrake.
Encyklopédia ľudovej kultúry Slovenska

Encyklopédia ľudovej kultúry Slovenska je slovenská dvojdielna odborová encyklopédia, ktorá (podľa vlastnej charakteristiky, 1. diel, s. 5.) sprístupňuje „najdôležitejšie poznatky slovenskej etnografie a folkloristiky i príbuzných spoločenskovedných disciplín o ľudovej kultúre Slovenska“. Vyšla v roku 1995 vo vydavateľstve Veda. Vedúci redakčného kolektívu boli Ján Botík a Peter Slavkovský.
Prvý zväzok obsahuje heslá A-O, druhý P-Ž.
Vznik.
"Encyklopédia ľudovej kultúry Slovenska" začala vznikať v sedemdesiatych rokoch 20. storočia vo vtedajšom Národopisnоm ústavе SAV (od roku 1994 Ústav etnológie SAV). Autorom koncepcie bol Adam Pranda, neskôr vznikla samostatná pracovná skupina, ktorú viedol J. Botík a po jeho odchode na iné pracovisko P. Slavkovský, pod ktorého vedením bol projekt úspešne ukončený. Na tvorbe sa celkom podielalo 142 autorov. Na konci každého dielu je zoznam autorov a nimi vytvorených hesiel.
Heslá sú rozdelené do piatich tématických oblastí (1. diel, s. 6.):
Na konci 2. dielu je umiestnený rozsiahly register, ktorý umožňuje nájsť pojmy, ktoré nie sú spracované v samostatných heslách, ale v rámci iných.
Z recenzií.
Pripomienky v recenzii uverejnenej v časopise "Slavica Slovaca" sa týkali skôr formálneho spracovania.
V inej recenzii autor uviedol: „Encyklopédia ľudovej kultúry Slovenska je dielo, ktoré ako podobné slovníkové a encyklopedické diela, je trvalý zdroj informácií ako pre vedecké bádanie, tak aj pre kultúrne spoločenské využite. Jej význam pre rozvoj slovenského národopisu je v tom, že podáva komplexný obraz o súčasnom stave poznania slovenskej ľudovej kultúry, z ktorého možno vyvodzovať rozhodnutia o ďalších bádateľských zámeroch od teoretického výskumu po výskumne-dokumentačnú činnosť v teréne.“
Karel Čáslavský

Karel Čáslavský (* 28. január 1937, Lipnice nad Sázavou† 2. január 2013, Praha) bol český filmový archivár, historik, publicista a moderátor, pracovník Národného filmového archívu, špecializovaný na oblasť spravodajského filmu do roku 1945.
Život.
Po štúdiách na strednej filmovej škole v Čimeliciach pôsobil od roku 1956 vo Filmovom štúdiu Barrandov vo funkcii asistenta produkcie, neskôr ako asistent réžie. V roku 1963 došlo k podstatnej zmene jeho kariéry, kedy nastúpil do archívu Československého filmového ústavu.
Išlo o špecialistu na nemý film a americkú filmovú grotesku, ktorý bol tiež nadšeným a vytrvalým propagátorom a obdivovateľom českého filmu, čo po mnoho rokov preukazoval vo svojej práci pre Československú televíziu, neskôr pre Českú televíziu. Počas vyhlasovania výsledkov ankety TýTý 2009 bol uvedený do Dvorany slávy tejto súťaže.
Po celý svoj život bol vyznávačom klasických mravných hodnôt. Bol obdivovateľom obdobia prvej republiky - doby Karla Čapka a prezidenta Tomáša Garrigua Masaryka. Od Predsedníctva Masarykovho demokratického hnutia obdržal v roku 2002 Čestnú medailu T.G. Masaryka.
Manželka Květoslava zomrela v roku 2006, bol otcom dvoch detí - syna Petra a dcéry Heleny. Karel Čáslavský zomrel 2. januára 2013 v Prahe vo veku nedožitých 76 rokov.
Michal Benčík

JUDr. Michal Benčík, CSc. (* 11. september 1932† 15. február 2015) bol slovenský a česko-slovenský právnik a politik, za normalizácie funkcionár KSČ, po nežnej revolúcii poslanec Snemovne ľudu Federálneho zhromaždenia za Komunistickú stranu Slovenska, neskôr za Stranu demokratickej ľavice. V 90. rokoch poslanec Národnej rady SR.
Biografia.
31. augusta 1968 bol kooptovaný za člena Ústredného výboru Komunistickej strany Československa. V rokoch 1969-1970 sa uvádza ako účastník zasadnutí Ústredného výboru Komunistickej strany Slovenska. V rokoch 1970-1972 pôsobil na poste generálneho prokurátora Slovenskej socialistickej republiky, od roku 1972 ako riaditeľ Právnického ústavu ministerstva spravodlivosti SSR.
Jeho politická kariéra trvala aj po nežnej revolúcii. Vo voľbách roku 1990 zasadol do Snemovne ľudu (volebný obvod Západoslovenský kraj) za KSS, ktorá v tom čase bola ešte slovenskou územnou organizáciou celoštátnej Komunistickej strany Československa (KSČS). Postupne sa ale osamostatňovala a na rozdiel od sesterskej strany v Česku (KSČM) sa transformovala do postkomunistickej Strany demokratickej ľavice, do ktorej klubu prešiel. Bol členom Komisie pre prípravu ústavy ČSFR. Mandát za SDĽ obhájil vo voľbách roku 1992. Vo Federálnom zhromaždení zotrval do zániku Československa v decembri 1992.
V roku 1994 pôsobil ako vedecký pracovník Právnického inštitútu slovenského ministerstva spravodlivosti.
V parlamentných voľbách na Slovensku roku 1994 bol zvolený za poslanca Národnej rady Slovenskej republiky za koalíciu Spoločná voľba, ktorej súčasťou sa Strana demokratickej ľavice stala. K roku 1998 bol predsedom poslaneckého klubu SDĽ.
André Brink

André Philippus Brink (* 29. máj 1935, Vrede, Južná Afrika† 6. február 2015) bol juhoafrický spisovateľ píšuci v angličtine a afrikánčine, profesor angličtiny na univerzite v Kapskom meste.
Hlavnou témou jeho diel je apartheid. Bol niekoľkokrát nominovaný na Man Booker Prize. V slovenčine vyšli jeho diela: "An Instant in the Wind" (Chvíľa vo vetre, Smena 1985), "A Dry White Season" (Biele obdobie sucha, Odeon, 1985).
Žiloj komplex Alyje Parusa

Žiloj komplex Alyje Parusa (skrátene Alyje Parusa, , ) je obytný komplex budov nachádzajúci sa v ruskom meste Moskva na adrese ul. Aviacionnaja 77 – 79. Komplex sa skladá zo 6 budov rôznej výšky.
Výstavba komplexu prebiehala v rokoch 2000 – 2015 a architektom komplexu je spoločnosť TROMOS. Najvyššia z budov, "Korpus IV" je s výškou po strechu 15. najvyššou budovou mesta. Celková výška budovy je .